ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1271/97 υποβολή: Roberta Angelilli (NI) προς την Επιτροπή (11 Απριλίου 1997)

Θέμα: Σχέδιο για την κατασκευή της γραμμής C του Μετρό της Ρώμης

Απαντώντας στην ερώτηση Ε-1508/96 ((ΕΕ C 356 της 25.11.1996, σελ. 48. )) η κ. Bjerregaard, εξ ονόματος της Επιτροπής, ανακοίνωνε το ενδεχόμενο άμεσης παρέμβασης προς τις ιταλικές αρχές όσον αφορά το σχέδιο κατασκευής της γραμμής C του Μετρό της Ρώμης. Στην ερώτηση αναφερόταν πράγματι η μη εφαρμογή από πλευράς του Δήμου της Ρώμης της προβλεπόμενης διαδικασίας από την οδηγία 85/337/ΕΟΚ ((ΕΕ L 175 της 5.7.1985, σελ. 40. )) για την αξιολόγηση των περιβαλλοντικών επιπτώσεων του ανωτέρου έργου.

Μπορεί η Επιτροπή να διευκρινίσει σε τί είδους παρέμβαση σκοπεύει ενδεχομένως να προβεί προς τις ιταλικές αρχές;

Τέλος, μπορεί η Επιτροπή να γνωστοποιήσει εάν έχει ήδη προβεί σε κάποια παρέμβαση ή εάν κάποια παρέμβαση είναι εν εξελίξει;

Απάντηση της κ. Bjerregaard εξ ονόματος της Επιτροπής (6 Μαΐου 1997)

Η Επιτροπή παρενέβη ενώπιον των ιταλικών αρχών εκθέτοντάς τους τα γεγονότα που αναφέρει το Αξιότιμο Μέλος του Κοινοβουλίου και ζητώντας τις παρατηρήσεις τους.
ΓΡΑΠΤΗ ΕΡΩΤΗΣΗ E-1336/97 υποβολή: Carlos Robles Piquer (PPE) προς την Επιτροπή (21 Απριλίου 1997)

Θέμα: Προερχόταν από την Ισπανία η grippe espagnole;

Μία ομάδα ερευνητών από τις ΗΠΑ, υπό την καθοδήγηση του δρος. Jeffrey K. Taubenberger, φαίνεται πως ανακάλυψε τη γεωγραφική και κλινική προέλευση της ονομαζόμενης grippe espagnole, μιας επιδημίας γρίππης που προκάλεσε τουλάχιστον είκοσι εκατομμύρια θανάτους το 1918 (The New York Times, 22-23 Μαρτίου 1997).

Από το δημοσίευμα προκύπτει ότι «η επιδημία ισπανικής γρίππης φαίνεται πως ξεκίνησε στις Ηνωμένες Πολιτείες, περί τα τέλη της άνοιξης ή τις αρχές του καλοκαιριού του 1918», σε αμερικανικές στρατιωτικές εγκαταστάσεις. Πουθενά δεν αναφέρεται κάτι για την υποτιθέμενη ισπανική (άρα ευρωπαϊκή) προέλευση της επιδημίας αυτής.

Μπορεί η Επιτροπή να επιβεβαιώσει τα στοιχεία αυτά τα οποία - εάν αληθεύουν - θα υποχρεώσουν τους ιστορικούς της ιατρικής να τροποποιήσουν το λεξιλόγιό τους, ελευθερώνοντας την Ισπανία (και μαζί της την Ευρώπη) από αυτή τη θλιβερή «ρετσινιά»;

Απάντηση του κ. Flynn εξ ονόματος της Επιτροπής (2 Ιουνίου 1997)

Η Επιτροπή δεν μπορεί να επιβεβαιώσει ούτε να διαψεύσει τις πληροφορίες που προέρχονται από επιστημονικά άρθρα τα οποία αναφέρονται σε διάφορες μεταλλάξεις του ιού της γρίπης και, ιδιαίτερα, στην πραγματική καταγωγή της πανδημίας του 1918.

Το άρθρο στο οποίο αναφέρεται το αξιότιμο μέλος του Κοινοβουλίου προέρχεται από το περιοδικό «Science» το οποίο έχει τη δική του επιτροπή ανάγνωσης και τους δικούς του κανόνες ελέγχου της ποιότητας των κειμένων που του υποβάλλονται.

Εναπόκειται στην επιστημονική κοινότητα, στην περίπτωση κατά την οποία αυτή θα το έκρινε απαραίτητο, να τροποποιήσει τη συνήθη ονομασία αυτής της πανδημίας.
ΓΡΑΠΤΗ ΕΡΩΤΗΣΗ E-1351/97 υποβολή: Susan Waddington (PSE) προς την Επιτροπή (21 Απριλίου 1997)

Θέμα: Γυναίκες υπάλληλοι στην Επιτροπή

Ποιό είναι το ποσοστό των γυναικών μεταξύ των υπαλλήλων κατηγορίας Β στην Επιτροπή;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-1347/97, E-1349/97, E-1350/97 και E-1351/97 (29 Μαΐου 1997)

Οι αριθμοί γυναικών στις διάφορες κατηγορίες στην Επιτροπή έχουν, το Μάρτιο του 1997, ως εξής:

>TABLE>

Τα στοιχεία αυτά αφορούν αποκλειστικά τους μόνιμους υπαλλήλους του προϋπολογισμού λειτουργίας και δεν περιλαμβάνουν ούτε τους υπαλλήλους του προϋπολογισμού έρευνας ούτε τους έκτακτους ή επικουρικούς υπαλλήλους.

Σημειώνεται ότι η Επιτροπή έχει θέσει ετήσιους στόχους για την πρόσληψη γυναικών με στόχο την αύξηση του αριθμού των γυναικών σε όλα τα επίπεδα της κατηγορίας A, περιλαμβανομένων των διευθυντικών θέσεων.
ΓΡΑΠΤΗ ΕΡΩΤΗΣΗ E-0478/97 υποβολή: Giuseppe Rauti (NI) προς την Επιτροπή (19 Φεβρουαρίου 1997)

Θέμα: Ανάσυρση πλοίων του στόλου των Βουρβόνων στον όρμο της Νεάπολης

Γνωρίζει η Επιτροπή ότι συζητείται η ανάσυρση πολλών πλοίων του στόλου των Βουρβόνων τα οποία βρίσκονται βυθισμένα στον όρμο της Νεάπολης σε σημείο που έχει από πολύ καιρό και με μεγάλη ακρίβεια προσδιορισθεί;

Η ανάσυρση των πλοίων αυτών - συγκεκριμένα του τρίκροτου»S. Giacchino», της φρεγάτας «Palade» και της κορβέτας «Flora», τριών πλοίων με ένα σύνολο 128 κανονιών - θα αποτελούσε γεγονός εξαιρετικού ιστορικού και πολιτιστικού ενδιαφέροντος σε διεθνές επίπεδο, προς όφελος της πόλης της Νεάπολης και της οικονομικής και τουριστικής ζωής της.

Υπό τα δεδομένα αυτά, σκοπεύει η Επιτροπή να παρέμβει κατάλληλα επιδοτώντας εν όλω ή εν μέρει, κατά τρόπο έκτακτο, μια «επιχείρηση» τόσο σημαντικού ενδιαφέροντος για μια πόλη που βαρύνεται με δραματικά κοινωνικά προβλήματα και προβλήματα απασχόλησης, η οποία θα έβλεπε στη ζητούμενη παρέμβαση μια μεγάλη συγκεκριμένη απόδειξη της ευρωπαϊκής αλληλεγγύης;

Απάντηση του κ. Oreja εξ ονόματος της Επιτροπής (14 Απριλίου 1997)

Η Επιτροπή δεν γνωρίζει τις συζητήσεις για την ανάσυρση των πλοίων του στόλου των Βουρβόνων τα οποία είναι βυθισμένα στο λιμάνι της Νάπολης. Παρόλα αυτά συμφωνεί πλήρως με την άποψη του Αξιότιμου Μέλους του Κοινοβουλίου ότι ένα τέτοιο γεγονός θα είχε ιδιαίτερο ιστορικό και πολιτιστικό ενδιαφέρον.

Τα προγράμματα του διαρθρωτικού ταμείου για την Νάπολη και την περιοχή της Καμπανίας γενικότερα δεν καλύπτουν επί του παρόντος οικονομική ενίσχυση του σχεδίου που αναφέρει το Αξιότιμο Μέλος του Κοινοβουλίου. Εάν οι ιταλικές αρχές ζητήσουν την ενίσχυση αυτή, η Επιτροπή έχει την πρόθεση να εξετάσει το αίτημα αυτό στο πλαίσιο των κανονισμών των διαρθρωτικών ταμείων και πιο συγκεκριμένα, την ενδεχόμενη συμβολή του σχεδίου στην ανάπτυξη της περιοχής.
ΓΡΑΠΤΗ ΕΡΩΤΗΣΗ E-1578/97 υποβολή: Amedeo Amadeo (NI) προς την Επιτροπή (6 Μαΐου 1997)

Θέμα: Επικουρικές συντάξεις

Η προοπτική του να χαθεί το δικαίωμα της επικουρικής συντάξεως αποτελεί σοβαρή απειλή για την ελεύθερη κυκλοφορία και την ισότητα μεταχείρισης των πολιτών τις οποίες εξασφαλίζει η Συνθήκη για την ΕΕ. Σε αυτό το συμπέρασμα καταλήγει η έκθεση για τις επικουρικές συντάξεις που εγκρίθηκε στις 28/29 Νοεμβρίου 1996 από την Ομάδα υψηλού επιπέδου για την ελεύθερη κυκλοφορία των πολιτών. Η έκθεση, που εξετάζει όλα τα συνταξιοδοτικά προβλήματα που αντιμετωπίζουν οι εργαζόμενοι κατά τη μετάβασή τους από ένα κράτος μέλος σε άλλο, θα ενσωματωθεί στις συμπερασματικές συστάσεις της Ομάδας υψηλού επιπέδου για την ελεύθερη κυκλοφορία των πολιτών στην Ευρώπη.

Ζητείται από την Επιτροπή να διατηρήσει τα κεκτημένα δικαιώματα: ένας εργαζόμενος ο οποίος μετεγκαθίσταται σε κράτος μέλος εγκαταλείποντας το συνταξιοδοτικό σύστημα που είχε στο κράτος μέλος από όπου έφυγε δεν πρέπει να χάνει τα δικαιώματα που είχε αποκτήσει εκεί. Εάν όμως ο εργαζόμενος δεν συμπλήρωσε τον ελάχιστο χρόνο εργασίας που απαιτείται για να θεμελιώσει συνταξιοδοτικό δικαίωμα δεν θα έχει κανένα δικαίωμα σύνταξης ούτε στο κράτος μετεγκατάστασής του.

Κοινή απάντηση του κ. Flynn εξ ονόματος της Επιτροπής στις γραπτές ερωτήσεις E-1578/97 και E-1596/97 (16 Ιουνίου 1997)

Στην ανακοίνωσή της του Ιουλίου 1991 σχετικά με τις επικουρικές συντάξεις, η Επιτροπή είχε ήδη εντοπίσει τα εμπόδια τα οποία συνδέονται με τις συντάξεις αυτές για την ελεύθερη διακίνηση των εργαζομένων. Έκτοτε υπήρξαν μελέτες και διαβουλεύσεις με όλους τους εμπλεκόμενους φορείς και μάλιστα με τις κυβερνήσεις των κρατών μελών, τους κοινωνικούς εταίρους και τα συνταξιοδοτικά ταμεία, προκειμένου να διερευνηθούν οι πιθανές λύσεις που θα βοηθούσαν στην υπερπήδηση των εμποδίων αυτών.

Ύστερα από αίτημα της Επιτροπής, μια ομάδα υψηλού επιπέδου υπό την προεδρία της κ.Veil μελέτησε το θέμα και της υπέβαλε έκθεση σχετικά. Στην έκθεση την οποία αναφέρει ο αξιότιμος βουλευτής, η ομάδα προτείνει στην Επιτροπή να περιορίσει, τουλάχιστον στην αρχή, κάθε νομοθετική πρόταση σε μια προσέγγιση η οποία να βασίζεται στην αρχή της ισότητας στη μεταχείριση των υπηκόων ενός συγκεκριμένου κράτους μέλους και υπηκόων άλλων κρατών μελών και να ευθυγραμμίζεται με τα εξής τρία στοιχεία:

α) διατήρηση των κεκτημένων δικαιωμάτων 7

β) διασυνοριακές πληρωμές 7

γ) προσωρινή απασχόληση σε ένα άλλο κράτος μέλος και δυνατότητα υπαγωγής στο συνταξιοδοτικό σύστημα του κράτους μέλους προέλευσης.

Με βάση τις συστάσεις αυτές και ύστερα από διαβούλευση με όλα τα ενδιαφερόμενα μέλη, η Επιτροπή υπολογίζει να υποβάλει συγκεκριμένες προτάσεις εντός του 1997. Μια οδηγία φαίνεται να είναι το καταλληλότερο νομοθετικό μέσο.
ΓΡΑΠΤΗ ΕΡΩΤΗΣΗ E-0938/97 υποβολή: Spalato Bellerι (NI) προς την Επιτροπή (13 Μαρτίου 1997)

Θέμα: Χορήγηση διαθέσιμου χρόνου στις αεροπορικές εταιρίες

Από την αεροπορική εταιρία «ΝΟΜΑΝ», που βρίσκεται σε μεγάλη οικονομική κρίση εξαιτίας της διακοπής των δραστηριοτήτων της, ακυρώθηκε ο διαθέσιμος χρόνος που της είχε χορηγηθεί διότι δεν χρησιμοποίησε το 80% αυτού, ποσοστό που αποτελεί το κατώτατο όριο κάτωθεν του οποίου, σύμφωνα με την κοινοτική διάταξη, διακόπτεται η χορήγηση και ο διαθέσιμος χρόνος επανακατανέμεται στις εταιρίες που δρουν στον τομέα αυτόν.

Η Γενική Διεύθυνση Πολιτικής Αεροπορίας του Υπουργείου Μεταφορών της Ιταλίας (CIVILAVIA) χορήγησε το σύνολο του μέχρι τότε διαθέσιμου χρόνου της «ΝΟΜΑΝ» στην αεροπορική εταιρία «ΑΙRΟΝΕ» η οποία εκτελεί δρομολόγια στην επικράτεια της Ιταλίας δημιουρτγώντας αρκετές αμφιβολίες και ερωτηματικά σε ό,τι αφορά τη διαφάνεια αυτής της πράξεως.

Θα μπορούσε η Επιτροπή να εκφέρει τη γνώμη της επί του συγκεκριμένου θέματος και δεν θεωρεί ότι στην ειδική αυτή περίπτωση παρατηρείται αφενός παραβίαση της κοινοτικής νομοθεσίας που διέπει τη χορήγηση διαθέσιμου χρόνου στις αεροπορικές εταιρίες και αφετέρου σαφής στρέβλωση των διατάξεων περί θεμιτού ανταγωνισμού μεταξύ των εταιριών όπως καθορίζεται στη Συνθήκη της Ευρωπαϊκής Ένωσης;

Απάντηση του κ. Kinnock εξ ονόματος της Επιτροπής (6 Μαΐου 1997)

Ο κανονισμός του Συμβουλίου (ΕΟΚ) αριθ. 95/93 σχετικά με τους κοινούς κανόνες κατανομής του διαθέσιμου χρόνου χρήσεως (slots) στους κοινοτικούς αερολιμένες ((ΕΕ L 14, 22.1.1993. )) προβλέπει ότι ένας αερομεταφορέας δικαιούται ενός διαθέσιμου χρόνου χρήσεως υπό τον όρο ότι χρησιμοποίησε τους ίδιους χρόνους κατά την προηγούμενη αντίστοιχη επιχειρησιακή περίοδο σε συχνότητα τουλάχιστον 80%. Διαφορετικά, οι διαθέσιμοι χρόνοι χρήσεως συγκεντρώνονται σε ένα ενιαίο σύνολο και κατανέμονται από τον συντονιστή του αερολιμένα μεταξύ των αερομεταφορέων που υπέβαλαν αίτηση, με βάση προκαθορισμένους κανόνες προτεραιότητας, εκτός εάν η μη χρήση μπορεί να αιτιολογηθεί με βάση τις πιθανές αιτίες που αναφέρονται ρητά στον κανονισμό. Στις αιτίες αυτές περιλαμβάνεται, ειδικότερα, η περίπτωση της σοβαρής οικονομικής ζημίας κοινοτικού αερομεταφορέα ο οποίος διέρχεται περίοδο αναδιάρθρωσης. Ο κανονισμός προβλέπει περαιτέρω ότι οι διαθέσιμοι χρόνοι χρήσεως μπορούν, ενδεχομένως και υπό ορισμένους όρους, να μεταβιβαστούν από έναν αερομεταφορέα σε άλλο, ως αποτέλεσμα ολικής ή μερικής εξαγοράς.

Στην περίπτωση στην οποία αναφέρεται το Αξιότιμο Μέλος του Κοινοβουλίου, η Επιτροπή πληροφορήθηκε από τις ιταλικές αρχές ότι η ΝΟΜΑΝ έχει τύχει προσωρινής αδείας λόγω χρηματοοικονομικής αναδιαρθρώσεως, όπως και ότι ορισμένες από τις δραστηριότητές της ανελήφθησαν από την ΑΙR ONE. Με βάση τις πληροφορίες αυτές, η Επιτροπή δεν έχει λόγους να υποθέσει ότι οι προαναφερθέντες κοινοτικοί κανόνες δεν έχουν, εν προκειμένω τηρηθεί πλήρως.
ΓΡΑΠΤΗ ΕΡΩΤΗΣΗ E-1411/97 υποβολή: Roberta Angelilli (NI) προς την Επιτροπή (22 Απριλίου 1997)

Θέμα: Πολεοδομικό σχέδιο Ostiense - Valco San Paolo στη Ρώμη

Τον Οκτώβριο του 1996 η Συμβουλευτική Επιτροπή Χωροταξικής Πολιτικής του δήμου της Ρώμης κατάρτισε ένα πολεοδομικό σχέδιο που φέρει την επωνυμία Ostiense - Valco San Paolo.

Το σχέδιο αυτό προβλέπει, μεταξύ άλλων, την κατεδάφιση ορισμένων παλαιών παπικών οικοδομημάτων που ανάγονται στην εποχή του Πάπα Πίο ΙΧ, την κατασκευή ουρανοξυστών και εμπορικών κέντρων και της διαμόρφωσης ενός χώρου για την εναπόθεση αποβλήτων.

Όλα αυτά τα έργα θα γίνουν σε μια πυκνοκατοικημέη περιοχή, μεταξύ της Via dei Papareschi και του ποταμού Τίβερη, στο έδαφος της οποίας έχει επισημανθεί πληθώρα τάφων ρωμαϊκής εποχής.

Ο δήμος δεν πραγματοποίησε καμία διαβούλευση με τους κατοίκους της περιοχής για την εκτίμηση των επιπτώσεων του έργου στο περιβάλλον που, ωστόσο, φαίνεται ότι είναι σημαντικές σε βαθμό μάλιστα που να ανησυχούν ιδιαίτερα τους κατοίκους της περιοχής. Ερωτάται η Επιτροπή:

1. Η συμπεριφορά του δήμου της Ρώμης στο πρόβλημα αυτό συνιστά παραβίαση των Οδηγιών 97/11/ΕΚ ((ΕΕ L 73 της 14.3.1997, σελ. 5.)) και 85/337/ΕΟΚ ((ΕΕ L 175 της 5.7.1985, σελ. 40.)) για την εκτίμηση των επιπτώσεων στο περιβάλλον; και,

2. Σε περίπτωση που διαπιστωθεί παραβίαση του κοινοτικού δικαίου, η Επιτροπή προτίθεται να λάβει τα δέοντα μέτρα;

Απάντηση της κας Bjerregaard εξ ονόματος της Επιτροπής (21 Μαΐου 1997)

Το έργο στο οποίο αναφέρεται το Αξιότιμο Μέλος του Κοινοβουλίου εντάσσεται σε αυτά που αυτά που προβλέπονται από το παράρτημα ΙΙ της οδηγίας 85/337/ΕΟΚ ((ΕΕ L 175 της 5.7.1985. )) σχετικά με την εκτίμηση των περιβαλλοντικών επιπτώσεων.

Για τα εν λόγω έργα, η διαδικασία μελέτης των επιπτώσεων δεν είναι αυτεπάγγελτη. Ωστόσο, οι αρμόδιες αρχές οφείλουν να λαμβάνουν υπόψη την αρχή που θεσπίζει το άρθρο 2 της ανωτέρω οδηγίας, σύμφωνα με το οποίο κάθε έργο που έχει σημαντικές περιβαλλοντικές επιπτώσεις, ιδίως λόγω της θέσεως, των διαστάσεων ή της φύσεώς του, υπόκειται στη διαδικασία εκτίμησης των περιβαλλοντικών επιπτώσεων.

Εξάλλου, τα κράτη μέλη οφείλουν να εξετάζουν κάθε κατηγορία έργων που προβλέπει το παράρτημα ΙΙ της εν λόγω οδηγίας, προκειμένου να εκτιμούν το κατά πόσον επιβάλλεται η εκπόνηση μελέτης περιβαλλοντικών επιπτώσεων.

Η Επιτροπή θα έρθει σε επαφή με τις ιταλικές αρχές σχετικά με τα στοιχεία στα οποία αναφέρεται το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-1017/97 υποβολή: Amedeo Amadeo (NI) προς την Επιτροπή (19 Μαρτίου 1997)

Θέμα: Παρουσία αμιάντου στα γραφεία των κοινοτικών οργάνων

Η παρουσία αμιάντου στην κατασκευή των κτιρίων που στεγάζουν τα γραφεία των Ευρωπαϊκών θεσμικών οργάνων έχει πυροδοτήσει θύελλα αντιδράσεων. Μετά από το κλείσιμο του κτιρίου Berleymont, οι ειδικές αναλύσεις που ο Σύλλογος γονέων ζήτησε να γίνουν, αμφισβητώντας με βάσιμα στοιχεία τις διαβεβαιώσεις της Διεύθυνσης κτιρίων των Βρυξελλών που απέκλειε την ύπαρξη αμιάντου στο σχολείο της Uccle, επιβεβαίωσαν την ύπαρξη αμιάντου και κατέδειξαν ότι η χρήση του δεν έχει ακόμη απαγορευτεί. Διαπιστώνεται, πράγματι, ότι παρόλο που η χρήση του έχει περιοριστεί ο αμίαντος εξακολουθεί να παράγεται και να χρησιμοποιείται στην κατασκευή των νέων κτιρίων στις Βρυξέλλες.

- στο κτίριο EAS από τα 20 δείγματα αποδείχτηκαν θετικά στην παρουσία αμιάντου τα 13 7- στο κτίριο REM από τα 19 τα 16 7- το RMA από τα 8 το 1 7- στο ΜΑΕ από τα 11 τα 2 7- στο ΜΟΝ από τα 17 το 1 7- στο LEO από τα 20 τα 7.

Τί προτίθεται να πράξει η Επιτροπή για να εξασφαλίσει ότι οι οδηγίες σχετικά με τον έλεγχο της παρουσίας αμιάντου στις κατασκευές κτιρίων θα γίνονται σεβαστές;

Με ποιόν τρόπο σκοπεύει να παρέμβει η Επιτροπή για να προστατεύσει την υγεία των πολιτών και όσων εργάζονται και ζουν σε χώρους όπου η παρουσία αμιάντου έχει επιβεβαιωθεί από εξαντλητικές εργαστηριακές αναλύσεις;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0892/97 και E-1017/97 (25 Απριλίου 1997)

Το Συμβούλιο εξέδωσε στις 19 Σεπτεμβρίου 1983, ύστερα από πρόταση της Επιτροπής, την οδηγία 83/477/ΕΟΚ για την προστασία των εργαζομένων από τους κινδύνους που οφείλονται στην έκθεσή τους στον αμίαντο κατά τη διάρκεια της εργασίας ((ΕΕ L 263 της 24.9.1983 )). Η οδηγία αυτή τρποποιήθηκε, επίσης κατόπιν πρωτοβουλίας της Επιτροπής, από την οδηγία 91/382/ΕΟΚ του Συμβουλίου της 25ης Ιουνίου 1991 ((ΕΕ L 206 της 29.7.1991 )).

Οι δύο αυτές οδηγίες, οι οποίες περιέχουν απαγορεύσεις και περιορισμούς που πρέπει να τηρούνται για τη χρήση αμιάντου στα κτίρια, μεταφέρθηκαν στις νομοθεσίες των κρατών μελών.

Το Βύλγιο εισήγαγε στη νομοθεσία του, ιδίως στο γενικό κανονισμό για την προστασία των εργαζομένων, ισότιμους ή αυστηρότερους κανόνες σε σχέση με εκείνους που προβλέπονται από τις προαναφερόμενες δύο οδηγίες. Ως συμπλήρωμα των εν λόγω διατάξεων, μία βελγική υπουργική απόφαση θεσπίζει την υποχρέωση, για κάθε εργοδότη εγκατεστημένο στη βελγική επικράτεια, να καταρτίζει απογραφή του αμιάντου που υπάρχει στις εγκαταστάσεις του.

Η Επιτροπή, στα κτίριά της στις Βρυξέλλες, τηρεί όχι μόνο τις διατάξεις των προαναφερόμενων δύο οδηγιών αλλά και εκείνες της βελγικής νομοθεσίας εφόσον πρόκειται για αυστηρότερες διατάξεις.
ΓΡΑΠΤΗ ΕΡΩΤΗΣΗ E-0303/97 υποβολή: Amedeo Amadeo (NI) προς την Επιτροπή (13 Φεβρουαρίου 1997)

Θέμα: Δικαιούχες ζώνες

Η μεταβλητή διάσταση των εδαφικών διοικητικών περιοχών, η έλλειψη ομογενών στατιστικών, ο απαρχαιωμένος χαρακτήρας ορισμένων στοιχείων, η βάση υπολογισμού του ΑΕγχΠ και η ευελιξία ορισμένων κριτηρίων επηρεάζουν τον προσδιορισμό των δικαιούχων περιοχών και ζωνών.

Όσον αφορά τον προσδιορισμό των δικαιούχων περιοχών του στόχου 2, ο ρόλος της Επιτροπής περιορίστηκε σημαντικά, τα δε κριτήρια βάσεως έχασαν τη σημασία τους και έδωσαν τη θέση τους σε δευτερεύοντα κριτήρια ολιγότερο διαφανή και ελάχιστα αξιολογήσιμα και συγκρίσιμα.

Η κατάσταση αυτή η οποία έχει ως αποτέλεσμα τον πολλαπλασιασμό των δικαιούχων ζωνών και την επικάλυψή τους, έχει επιπτώσεις στον προγραμματισμό, τη διαχείριση, την επιτήρηση και την αξιολόγηση του συστήματος των παρεμβάσεων.

Ερωτάται η Επιτροπή κατά πόσο προτίθεται ή όχι να διευρύνει το ρόλο της όσον αφορά τον προσδιορισμό των δικαιούχων ζωνών του στόχου 2.

Aπάντηση της κας Wulf-Mathies εξ ονόματος της Επιτροπής (7 Απριλίου 1997)

Τα κριτήρια επιλεξιμότητας των βιομηχανικών ζωνών που βρίσκονται στο στάδιο παρακμής στο πλαίσιο του στόχου 2 μπορούν πράγματι να συγκεντρωθούν σε δύο κατηγορίες, αφενός στα βασικά κριτήρια και, αφετέρου, στα συμπληρωματικά κριτήρια που μπορούν να χρησιμοποιηθούν από τα κράτη μέλη.

Όσον αφορά την πρώτη ομάδα βασικών κριτηρίων, οι χρησιμοποιούμενες στατιστικές έχουν αναγνωριστεί από την Επιτροπή, και κατά συνέπεια, είναι συγκρίσιμες μεταξύ των κρατών μελών μέχρι το επίπεδο ΙΙΙ της ονοματολογίας των στατιστικών εδαφικών μονάδων (NUTS), ενώ σε ορισμένα κράτη μέλη είναι πέραν του επιπέδου αυτού.

Όσον αφορά τον ρόλο της Επιτροπής στην κατάρτιση καταλόγου ζωνών που είναι επιλέξιμες στο πλαίσιο του στόχου 2, ο ρόλος αυτός μειώθηκε μετά την αναθεώρηση από το Συμβούλιο των κανονισμών για τα διαρθρωτικά ταμεία του 1993. Αυτό εξηγεί σε μεγάλο βαθμό την μεγαλύτερη γεωγραφική κατανομή των επιλέξιμων ζωνών. Αντιθέτως, η Επιτροπή μερίμνησε έτσι ώστε να μην υπάρχει καμία αλληλοεπικάλυψη μεταξύ των επιλέξιμων ζωνών σύμφωνα με τους ισχύοντες κανονισμούς.

Όσον αφορά τον μελλοντικό ρόλο της Επιτροπής σχετικά με το θέμα αυτό, θα έπρεπε να συζητηθεί κατά τη διάρκεια των προπαρασκευαστικών διαπραγματεύσεων για την έγκριση μελλοντικών κανονισμών για τα διαρθρωτικά ταμεία.
ΓΡΑΠΤΗ ΕΡΩΤΗΣΗ E-1409/97 υποβολή: Roberta Angelilli (NI) προς την Επιτροπή (22 Απριλίου 1997)

Θέμα: Εξυγίανση του χώρου εναπόθεσης απορριμμάτων στη θέση Infernaccio στη Ρώμη

Ο δήμος της Ρώμης, με απόφαση του δημοτικού συμβουλίου η οποία ελήφθη στις 7 Φεβρουαρίου 1997, ενέκρινε τη διάθεση 9,5 δισεκατ. LIΤ για εξυγίανση του χώρου εναπόθεσης απορριμμάτων του Infernaccio, που βρίσκεται στη Ρώμη, στο XV διαμέρισμα, κοντά στη via della Magliana vecchia. Η παρέμβαση αυτή είχε ζητηθεί επανειλημμένα από πολλούς κατοίκους της περιοχής βάσει, μάλιστα, έκθεσης στις 4 Οκτωβρίου 1993, του Γραφείου Προστασίας Περιβάλλοντος του δήμου της Ρώμης, στην οποία γινόταν λόγος για τους κινδύνους περιβαλλοντικής ρύπανσης στην περιοχή σε περίπτωση που σπάσουν οι δεξαμενές με τα σκουπίδια. Ωστόσο, σήμερα, τα έργα για την αξιοποίηση της περιοχής δεν έχουν ακόμη αρχίσει και οι κάτοικοι θεωρούν ότι το ποσόν που εγγράφηκε στον προϋπολογισμό του δήμου δεν επαρκεί για την εξυγίανση ολόκληρης της περιοχής, όπου οι συνθήκες, από περιβαλλοντική άποψη, είναι ιδιαιτέρως ανησυχητικές.

Η κατάσταση που επικρατεί στο χώρο εναπόθεσης απορριμμάτων του Infernaccio βρίσκεται σε ανοιχτή αντίθεση με όσα ορίζονται στο Άρθρο 4 της Οδηγίας 75/442/ΕΟΚ ((ΕΕ L 194 της 25.7.1975, σελ. 39. )) περί των στερεών αποβλήτων, όπως τροποποιήθηκε από την Οδηγία 91/156/ΕΟΚ ((ΕΕ L 78 της 26.3.1991, σελ. 32. )), όπου αναφέρεται ότι «τα κράτη μέλη λαμβάνουν τα αναγκαία μέτρα για να εξασφαλίσουν ότι η διάθεση ή η αξιοποίηση των αποβλήτων θα πραγματοποιείται χωρίς να τίθεται σε κίνδυνο η υγεία του ανθρώπου και χωρίς να χρησιμοποιούνται διαδικασίες ή μέθοδοι που ενδέχεται να βλάψουν το περιβάλλον...».

Μπορεί η Επιτροπή να επαληθεύσει εάν η επισημανθείσα κατάσταση συνιστά παραβίαση της κοινοτικής Oδηγίας όσον αφορά τη διάθεση αποβλήτων κυρίως δε παραβίαση των οδηγιών 75/442/ΕΟΚ και 91/156/ΕΟΚ;

Μπορεί η Επιτροπή να μας πει εάν pisteyei oti ua prepei, εν προκειμένω, να λάβει κάποιο μέτρο κατά της Ιταλίας ή κατά του δήμου της Ρώμης προκειμένου να αποκαταστήσει το σεβασμό του κοινοτικού δικαίου;

Κοινή απάντηση της κας Bjerregaard εξ ονόματος της Επιτροπής στις γραπτές ερωτήσεις E-1409/97 και E-1410/97 (27 Μαΐου 1997)

Η Επιτροπή θα παρέμβει στις ιταλικές αρχές για τα γεγονότα τα οποία εκθέτει το Αξιότιμο Μέλος του Κοινοβουλίου, υπενθυμίζοντας την απαίτηση τήρησης του άρθρου 4 της οδηγίας 91/156/ΕΟΚ που μνημονεύει το Αξιότιμο Μέλος.
ΓΡΑΠΤΗ ΕΡΩΤΗΣΗ E-1063/97 υποβολή: Cristiana Muscardini (NI) προς το Συμβούλιο (24 Μαρτίου 1997)

Θέμα: Δίκτυο διπλωματικών και προξενικών αρχών

Το Υπουργείο Εξωτερικών της Ιταλίας, στο πλαίσιο των δημοσιονομικών περικοπών που συνδέεται με την αναδιάρθρωση του δημοσίου ελλείμματος, σκοπεύει να αναδομήσει το δίκτυο προξενικών αρχών του στο Βέλγιο καταργώντας τα προξενεία στις πόλεις Μόνς, Λα Λουβιέρ, Γκένκ, Αμβέρσα και Ναμούρ για να κρατήσει τα μεγάλα προξενεία στις Βρυξέλλες, στη Λιέγη και στο Σαρλερουά.

Λαμβάνοντας υπόψη ότι το κλείσιμο των εν λόγω προξενείων θίγει τα συμφέροντα περισσότερων από 300 χιλιάδων Ιταλών που ζουν στο Βέλγιο και ότι το Υπουργείο Εξωτερικών της Ιταλίας δεν προέβη σε διαβούλευση ούτε με τους ειδικούς επί τούτω φορείς, ούτε και με τους εκλεγμένους με δημοκρατικές διαδικασίες εκπροσώπους των Επιτροπών Μεταναστών, αλλά ούτε και με τις ενώσεις και τα κόμματα που ασκούν δραστηριότητα στις εν λόγω περιοχές πριν προτείνει τα σχέδια τροποποίησης του δικτύου διπλωματικών και προξενικών αρχών του, ζητείται από το Συμβούλιο:

1. να παρέμβει επειγόντως ώστε να εξασφαλισθεί σε όλους τους πολίτες που είναι μετανάστες το δικαίωμα της διπλωματικής και προξενικής προστασίας βάσει της παρουσίας και των τόπων όπου παρατηρείται η μεγαλύτερη συγκέντρωση των μεταναστών 7

2. να παρέμβει στα σχέδια αναδιάρθρωσης τα οποία επιβάλλονται από τα σοβαρά προβλήματα του δημοσίου ελλείμματος προβλέποντας μέτρα για την αναγκαία εξοικονόμηση σε ό,τι αφορά την αναδόμηση των διπλωματικών και προξενικών αρχών, χωρίς όμως αυτό να αποβαίνει εις βάρος των βασικών παρεχόμενων υπηρεσιών και εξασφαλίζοντας την προστασία της πολιτισμικής κληρονομίας του τόπου καταγωγής.

Απάντηση (5 Ιουνίου 1997)

Οι αποφάσεις που αφορούν την οργάνωση του δικτύου διπλωματικών και προξενικών αρχών των κρατών μελών δεν εμπίπτουν στην αρμοδιότητα του Συμβουλίου.